Ο επαγγελματικός καθαρισμός των δοντιών πραγματοποιείται αποκλειστικά από οδοντίατρο. Η διαδικασία είναι ιδιαίτερα απλή και διαρκεί από 20 λεπτά έως και μία ώρα, ανάλογα με τη σοβαρότητα της κατάστασης του ασθενούς. Ο καθαρισμός των δοντιών θεωρείται μια σχετικά ανώδυνη διαδικασία. Βέβαια, εάν υπάρχει ευαισθησία λόγω κάποιας φλεγμονής, τότε μπορεί η συνεδρία να γίνει κάπως ενοχλητική για τον ασθενή. Σε αυτή την περίπτωση μπορεί ο οδοντίατρος να κάνει μια μικρή δόση τοπικής αναισθησίας στον ασθενή.